wickkiey/tamil-wikipedia-markdown huggingface dataset:
# சேனா பதக்கம்



**சேனா பதக்கம் ** (Sena Medal) இந்தியத் தரைப்படையின் அனைத்து மட்டத்திலும், "தரைப்படை செயற்பாட்டிற்கு முகனையான பங்காற்றிய, தங்கள் பணியில் ஈடுபாடும், வீரமும் கொண்ட வீரர்களுக்கு" வழங்கப்படுகிறது. வீரரின் மறைவிற்குப் பின்னர் வழங்கவும், இரண்டுக்கு மேற்பட்ட பதக்கங்களைப் பெற்றோருக்கு, ஆடைப்பட்டயம் வழங்கவும் வகை செய்யப்பட்டுள்ளது.  

இது தரைப்படையில் தீரச்செயல்கள் புரிந்தோருக்கு வழங்கப்படும் ஒரு விருதாகும். இருப்பினும் அமைதிக் காலங்களிலும் சிறப்புமிகு சேவை புரிந்த படைவீரர்களுக்கு சேனா பதக்கம் (சிறப்புமிகு) வழங்கப்படுகிறது. இந்தியத் தரைப்படையின் பாராட்டை வெளிப்படுத்தும் ஒரு விருதாக இது அமைந்துள்ளது. இந்த விருதுக்கு மேலாக வீர சக்கரம், சௌர்யா சக்கரம், யுத் சேவா பதக்கம் ஆகியன உள்ளன. இந்தப் பதக்கம் விசிட்ட சேவா பதக்கத்திற்கு மேலானது.
# எல்ஜி ஜிடி 540


**எல்ஜி ஜிடி 540** அல்லது **எல்ஜி ஒப்டிமஸ்** எனப்படுவது எல்ஜி எலக்ரோனிக்ஸ் நிறுவனத்தால் வெளியிடப்பட்ட ஒரு இடைநிலை உயர்தர நகர்பேசியாகும். இந்த தொலைபேசியில் புகழ் பெற்ற கூகிள் ஆண்ட்ராய்டு இயங்குதளம் பதிப்பு 1.6 நிறுவப்பட்டுள்ளது. ஆயினும் உத்தியோகபூர்வமாக பதிப்பு 2.1 இற்கு தரம்உயர்த்தும் வசதியும் உள்ளது. மேலும் உத்தியோகபூர்வமற்ற 2.2 பதிப்பையும் இந்த நகர் பேசியில் பதிவேற்றிக்கொள்ளலாம்..  

எல்ஜி ஒப்டிமஸ் தொலைபேசி முதற்றடவையாக உயர் ரக தொலைபேசியைப் பாவிக்கும் பயனர்களுக்காகத் தயாரிக்கபட்டுள்ளது. தொலைபேசி பொதுவாக சிறப்பான பின்னூட்டங்களே வெளிவந்தது. ஆயினும் சிலர் தொலைபேசியின் வேகம் குறைவு என்று குறைகூறுகின்றனர். கொடுக்கும் விலைக்கு சிறப்பான செயற்பாடு கொண்ட நகர்பேசி என்றும் வாதம் உள்ளது.
# விக்கிப்பீடியா:முதற்பக்கக் கட்டுரைகள்/மே 8, 2011


**கான்கார்ட்** வானூர்தி சுழல் தாரை எந்திரம் கொண்ட ஒலியை விட வேகமாக செல்லும் பயணிகள் வானூர்தி. இது இங்கிலாந்து மற்றும் பிரான்சு ஆகிய நாடுகளுக்கிடையேயான ஒப்பந்தப்படி இருநாட்டு வானூர்தி அமைப்பகங்களாலும் தயாரிக்கப்பட்டு முதன் முறையாக 1969-ல் பறக்கவிடப்பட்டது. 1976-ஆம் ஆண்டு பயணிகள் விமான சேவைக்கு கொண்டுவரப்பட்டது. இவ்வானூர்தி லண்டன், பாரிஸ், நியூ யார்க் மற்றும் வாசிங்டன், டி. சி. நகரங்களுக்கு தினமும் சென்று வந்து கொண்டிருந்தது. இதன் பயண நேரம் மற்ற வானூர்திகளின் பயண நேரத்தில் பாதி மட்டுமே ஆகும். மொத்தம் 20 கான்கார்ட் விமானங்கள் மட்டுமே தயாரிக்கப்பட்டன. ஆதலால் இத்திட்டம் இருநாடுகளுக்கும் பெருத்த நட்டத்தை விளைவித்தது. மேலும் இருநாட்டு வானூர்தி நிறுவனங்களும் வானூர்திகளை வாங்க அரசாங்கமே நிதியுதவி அளித்தது. 2000 ஆம் ஆண்டில் நடைபெற்ற விபத்தின் காரணமாக கான்கார்ட் பயணிகள் போக்குவரத்து 2003 இல் நிறுத்தப்பட்டது. கான்கார்ட் எனும் பெயரே இரு நாடுகளுக்கும் இடையே இருந்த வானூர்தி உருவாக்க உடன்படிக்கையைக் காட்டுகிறது. பிரித்தானியாவில் வழக்கமான வடிவமைப்பில் அல்லாத அனைத்து வானூர்திகளும் கான்கார்ட் என்றே அழைக்கப்படுகிறது. வான்வழிப் போக்குவரத்தில் ஓர் மைல்கல்லாகவும் முக்கியமான சின்னமாகவும் இவ்விமானம் கருதப்படுகிறது. *மேலும்..*  
---

**சிபில் கார்த்திகேசு** (1899-1948) மலேசியாவில் புகழ்பெற்ற ஒரு தமிழ்ப் பெண்மணி. இரண்டாம் உலகப் போரின் போது பல நூறு சீனர்களின் உயிர்களைக் காப்பாறியவர். ஜப்பானிய படையினரை எதிர்த்த மலேசிய எதிர்ப்புப் படைகளுக்கு ஆதரவாகச் செயல்பட்டவர். ஐக்கிய இராச்சியம் மற்றும் பொது நலவாயத்தின் இரண்டாவது உயரிய விருதான ஜார்ஜ் பதக்கம் பெற்றவர். மலேசியாவில் உள்ள சீனர் சமுகம் இவரை ஒரு தியாகி என்று போற்றுகிறது. ஈப்போ மாநகரின் முக்கிய சாலைக்கு இவருடைய பெயர் வைக்கப்பட்டுள்ளது. சிபில் கார்த்திகேசுவின் முழுமையான பெயர் சிபில் டெலி. இவருடைய தந்தையார் ஓர் ஆங்கிலேயர். ஒரு தோட்ட நிர்வாகி. சிபில் கார்த்திகேசுவின் தாயார் ஒரு தமிழர். சிபில் தனது கணவர் மரு. கார்த்திகேசுவுடன் சேர்ந்து ஈப்போவில் ஒரு சிறிய மருத்துவ விடுதியைத் திறந்து நடத்தி வந்தனர். மலாயாக் கம்னியூஸ்டு கட்சிப் போராளிகள் சப்பானிய ஆதிக்கத்துக்கு எதிராக மறைந்து இருந்து சப்பானியர்களைத் தாக்கி வந்தனர். காயம் அடைந்த போராளிகள் சிபிலின் மருத்துவ விடுதிக்கு ரகசியமாகக் கொண்டு வரப்பட்டு இலவசமாக மருத்துவம் செய்யப்பட்டது. அதனால் சுற்று வட்டார சீனர்களின் அன்பையும் ஆதரவையும் அவர் பெற்றார். சிபில் சப்பானியர்களினால் சிறையில் அடைக்கப்பட்டு சித்திரவதைக்குள்ளானார். *மேலும்..*
# ஜோ ஹாட்ஸ்டாப் (இளையவர்)


**ஜோ ஹாட்ஸ்டாப் (இளையவர்) ** (*Joe Hardstaff junior*, பிறப்பு: சூலை 3, 1911, இறப்பு: சனவரி 1, 1990 ) இங்கிலாந்து அணியின் துடுப்பாட்டக்காரர். இவர் 23 தேர்வுத் துடுப்பாட்டப் போட்டிகளிலும், 517 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 1945 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜோ ஹாட்ஸ்டாப் (மூத்தவர்)



**ஜோ ஹாட்ஸ்டாப் (மூத்தவர்)** (*Joe Hardstaff senior*, பிறப்பு: நவம்பர் 9, 1882, இறப்பு: ஏப்ரல் 2, 1947 ) இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 377 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 - 1908 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# இவோ பிளை


**இவோ பிளை** (*Ivo Bligh, 8th Earl of Darnley*, பிறப்பு: மார்ச்சு 13, 1859, இறப்பு: ஏப்ரல் 10, 1900) இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 84 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1882 - 1883 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஏர்ணி ஹேயஸ்


**ஏர்ணி ஹேயஸ்** (*Ernie Hayes*, பிறப்பு: நவம்பர் 6, 1876, இறப்பு: டிசம்பர் 2, 1953) இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 560 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1906 - 1912 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# நவ சேனா பதக்கம்



**நவ சேனா பதக்கம்** (Nao Sena Medal) இந்தியக் கடற்படை, தனது கடற்படை வீரர்களின் வீரதீரச் செயல்களுக்காக வழங்கும் ஒரு விருதாகும். இது 1960ஆம் ஆண்டு சூன் 17 அன்று குடியரசுத் தலைவரால் நிறுவப்பட்டது.  

*முகப்பு*: இந்தப் பதக்கத்தின் முதன்மை விவரணங்கள்: இது ஓர் உள்ளடங்கிய ஓரங்களை உடைய ஐம்முனை வெள்ளி பதக்கமாக குறிப்பிட்டாலும், இத்தகைய பதக்கம் வெளியானதாகத் (மாதிரிகள் மற்றும் குறுவடிவங்கள் தவிர்த்து ?) தெரியவில்லை. மே 1961ஆம் ஆண்டில் இதன் வடிவமைப்பு மாற்றப்பட்டது. இதன்படி முகப்பில் கடற்படை சின்னம் பொறிக்கப்பட்ட 35 மி.மீ வட்டவடிவ வெள்ளி பதக்கமாக உள்ளது. பதக்கத்தைத் தொங்கவிட ஓர் அழகிய சட்டகம் அமைக்கப்பட்டுள்ளது; இதன் ஓரத்தில் பெயரும் நாளும் குறிப்பிடப்படும்.  

*பின்புறம்*: முதலில் ஓர் கயிறு சுற்றிய மேல்நோக்கிய திரிசூலம் பதிப்பதாக இருந்தது. 1961ஆம் ஆண்டில் இதற்கு மாற்றாக குறுக்காக ஒன்றன்மீது ஒன்று சாத்திய நங்கூரங்களைச் சுற்றி சங்கிலி வடம் அமைந்துள்ளதைப் போல வடிவமைக்கப்பட்டது. மேலே இந்தியில் "நௌ சேனா பதக்கம்" என்று பொறிக்கப்பட்டுள்ளது.  

*நாடா*: 2&nbsp;மிமீ வெள்ளை மையக்கோடுகளுடன் 32&nbsp;மிமீ, கருநீலம். கருநீலம் 15&nbsp;மிமீ, வெள்ளை 2&nbsp;மிமீ, கருநீலம் 15&nbsp;மிமீ.
# ஃபரேங் ஹேயஸ்


** ஸ்டீவ் ஹாமிசன் ** (*Frank Hayes ) *, பிறப்பு: திசம்பர் 6, 1946) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒன்பது தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் 272 முதல்தர துடுப்பாட்டப் போட்டிகளிலும், 232 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1976 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டொம் ஹேவார்ட்


**டொம் ஹேவார்ட்** (*Tom Hayward*, பிறப்பு: மார்ச்சு 29, 1871, இறப்பு: சூலை 19, 1939) இங்கிலாந்து அணியின் துடுப்பாட்டக்காரர். இவர் 35 தேர்வுத் துடுப்பாட்டப் போட்டிகளிலும், 712 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1909 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டீன் ஹெட்லீ


** டீன் ஹெட்லீ** (*Dean Headley*, பிறப்பு: சனவரி 27, 1970), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், 13 ஒருநாள் பன்னாட்டுத் துடுப்பாட்டப் போட்டிகளிலும் 139 முதல்தர துடுப்பாட்டப் போட்டிகளிலும், 166 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1997 - 1999 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வாயுசேனா பதக்கம்


*** வாயுசேனா பதக்கம் *** (Vayusena Medal) இந்திய வான்படை வீரர்களின் வீரதீரச் செயல்களுக்காகவும், அமைதிக்கால சேவைகளின் சிறப்பிற்காகவும், வழங்கப்படும் இந்தியப் படைத்துறை விருதாகும். மறைவிற்கு பின்னரும் இரண்டுக்கு மேற்பட்ட பதக்கங்கள் பெற்றவருக்கு ஆடைப்பட்டயம் வழங்கவும் வகை செய்யப்பட்டுள்ளது.  

இதனை 1960ஆம் ஆண்டு சூன் 17 அன்று, குடியரசுத் தலைவரால் அறிவிக்கப்பட்டு, 1961ஆம் ஆண்டு முதல் வழங்கப்பட்டு வருகிறது. இவ்விருதுகள் இரண்டு வகையாக பிரிக்கப்பட்டுள்ளது. வீரதீரச் செயல் புரிந்தோருக்கு "வாயுசேனா பதக்கம் (வீரச்செயல்)" என்றும், பிறருக்கு "வாயுசேனா பதக்கம் (சிறப்புப் பணி)" என்றும், வகைபடுத்தப்பட்டுள்ளது.  

## விவரணம்
முகப்பு: தாமரை மலர்வது போன்ற நான்கு கைகள் உடைய வெள்ளி நட்சத்திரம். நடுவில் தேசியச் சின்னம். ஓர் நேர் சட்டக்கத்திலிருந்து தொங்குமாறான அமைப்பு. சட்டகத்தின் ஓரங்களில் பெயரும் நாளும் குறிப்பிடப்படும்.  

பின்புறம்: சிறகுகள் விரித்த இமாலாயக் கழுகு. அதன் மேலும் கீழும் இந்தியில் "வாயு சேனா பதக்கம்" என்ற பொறிப்பு.  

நாடா: 2 மிமீ அகலமுள்ள கருவெள்ளை மற்றும் செம்மஞ்சள் பட்டைகள் கீழிருந்து மேலாக குறுக்காகவும் மாறி மாறியும் இருக்குமாறு 30 மிமீ நாடா.  

- வாயுசேனா பதக்கம்
- இந்தியக் குடியரசின் விருதுகளும் பதக்கங்களும்
# அலெக் ஹர்ன்


** அலெக் ஹர்ன் ** (*Alec Hearne*, பிறப்பு: சூலை 22, 1863, இறப்பு: மே 16, 1952) இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், 488 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஃபிராங் ஹர்ன்


**ஃபிராங் ஹர்ன்** (*Frank Hearne*, பிறப்பு: நவம்பர் 23, 1858, இறப்பு: சூலை 14, 1949) இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், 161 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1886 - 1906 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜோர்ஜ் கிப்பன் ஹர்ன்


**ஜோர்ஜ் கிப்பன் ஹர்ன்** (*George Gibbons Hearne*, பிறப்பு: சூலை 7, 1856, இறப்பு: பிப்ரவரி 13, 1932) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 328 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பாதராயணர்


**பாதராயணர்**, உபநிடதங்களின் மையக் கருத்துக்களை விளக்குவதற்கு பிரம்ம சூத்திரம் என்ற வேதாந்த சூத்திரங்களை இயற்றிய ஆசிரியராவார். பிரம்மத்தை அறியும் முறைகள் பிரம்ம சூத்திர நூலில் விளக்கியுள்ளார். மேலும் வேறு தத்துவ ஆசிரியர்களின் முரண்பட்ட கருத்துகளை தவறானது எனவும் உறுதி செய்துள்ளார்.  

மீமாஞ்ச சூத்திரங்களை இயற்றிய சைமினி வாழ்ந்ததாகத் தெரிகிறது.  

இவர் வேதாந்தம் எனும் உத்தர மீமாம்சத்திற்கும் மட்டுமல்லாது பூர்வ மீமாம்சை பற்றியும் தனது கருத்துக்களையும் தெரிவித்ததாக சைமினி தம் நூலில் கூறுகிறார்.
# ஊதாப்புள்ளியம்



**ஊதாப்புள்ளியம்** ( இலத்தீன்:purpura, "ஊதா") என்பது சிவப்பு அல்லது ஊதா நிறத்தில் தோலில் புள்ளிப்புள்ளியாக ஏற்படும் மாற்றங்கள் ஆகும். இயல்பு நிலையில் தோலில் அழுத்தும்போது தோன்றும் வெளிறிய நிறம் இப்புள்ளிகள் காணப்படும் இடங்களில் அழுத்தினால் தோன்றாது. தோலின் கீழே ஏற்படும் குருதிக்கசிவினால் இவை ஏற்படுகின்றன. ஊதாப்புள்ளியம் 0.3–1&nbsp;cm (3–10&nbsp;mm) அளவிலும், குருதிக்குறும்புள்ளியம்(petechiae) 3&nbsp;mm அளவுக்குக் குறைவாகவும், மற்றும் குருதித்திட்டு (ecchymoses) 1&nbsp;cm அளவிலும் அதிகமாகவும் சுற்றளவைக் கொண்டது.  

தைபசுக் காய்ச்சலில் பொதுவாகக் காணப்படும், மேலும் நைசீரியா மெனின்ச்சைடிடிசுவால் ஏற்படும் மூளைமென்சவ்வழற்சியில் மற்றும் குருதி நுண்ணுயிர் நச்சேற்றம் போன்றவற்றில் காணப்படும்.
# பியூபோ கொட்டகமய்



***பியூஃபோ கொட்டகமை*** (*Bufo Kotagamai*) இலங்கைக்கு உரித்தான பியூபோனிடே குடும்பத்தைச் சேர்ந்த தேரை இனமாகும். இலங்கையின் புகழ்மிக்க விலங்கியலாளரான சரத் கொட்டகமாவின் பெயரால் இவ்விலங்கு அழைக்கப்படுகிறது.  

## தோற்றம்
முதுகுப்புறம் கபிலம் அல்லது செம்மஞ்சள் நிறமுடையது. வயிற்றுப்புறம் இளநிறமானது. உலர்ந்த சருமம் கொண்டது. சருமத்தில் திறள் போன்ற கரணைகள் காணப்படும். கண்களிடையே இள நிறமான மூன்று கோடுகள் காணப்படும்.  

- Manamendra-Arachchi, K., de Silva, A. & Wickramasinghe, D. 2004. Bufo kotagamaii. 2006 IUCN Red List of Threatened Species.
# எழுதிணை


தொல்காப்பியர் அகத்திணையை 7 பகுப்புகளாகவும், புறத்திணையை 7 பகுப்புகளாகவும் காட்டுகிறார்.  

அகத்திணை என்பது உள்ளங்கையில் சிறுதுரும்பை மறைத்துவைப்பது போன்று, ஆண்பெண் உறவு மறைத்து வைக்கப்படும் செய்திகளைக் கூறுவது. புறத்திணை என்பது புறங்கையில் பொருளை மறைக்க முடியாது போன்று போல வாழ்க்கையில் வெளிப்படையாக நிகழ்வனவற்றைக் கூறுவது.  

இவற்றை எழுதிணை என்று அவர் குறிப்பிடுகிறார்.  
| அகத்திணை | புறத்திணை |  |
| --- | --- | --- |
| குறிஞ்சி | வெட்சி |  |
| முல்லை | வஞ்சி |  |
| மருதம் | உழிஞை |  |
| நெய்தல் | தும்பை |  |
| பாலை | வாகை |  |
| பெருந்திணை | காஞ்சி |  |
| கைக்கிளை | பாடாண் | } |
# ஐந்திணைப் பொருள்

பண்டையத் தமிழ் மக்கள் பாடற்பொருளை அகப்பொருள் என்றும் புறப்பொருள் என்றும் வகைப்படுத்தினர். தொல்காப்பியர் இந்த மரபைப் பின்பற்றி அகப்பொருளை  
1. முதற்பொருள் (நிலமும், காலமும்)
1. கருப்பொருள் (நிலத்தில் காலத்தால் தோன்றும் பொருள்)
1. உரிப்பொருள் (அக ஒழுக்கம்)
என மூன்றாகப் பகுத்து விளக்கியுள்ளார்.
# வாரென் ஹெக்


**வாரென் ஹெக்** (*Warren Hegg*, பிறப்பு: பெப்ரவரி 23, 1968), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 348 முதல்தர துடுப்பாட்டப் 409 ஏ-தர துடுப்பாட்டப் போட்டிகளிலும், 20, இருபதுக்கு -20 போட்டிகளிலும் கலந்து கொண்டுள்ளார். இவர் 1998 - 1999 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜே. டி. ஹர்ண்


**ஜே. டி. ஹர்ண் ** (*J. T. Hearne*, பிறப்பு: மே 3 1867, இறப்பு: ஏப்ரல் 17 1944) இங்கிலாந்து அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டியிலும், 639 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1892 - 1899 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜே. டப்ளியு. ஹர்ண்


**ஜே. டப்ளியு. ஹர்ண்** (*J. W. Hearne*, பிறப்பு: பெப்ரவரி 11 1891, இறப்பு: செப்டம்பர் 14 1965) இங்கிலாந்து அணியின் துடுப்பாட்டக்காரர். இவர் 24 தேர்வுத் துடுப்பாட்டப் போட்டியிலும், 647 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1911 - 1926 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# முதற்பொருள் (தொல்காப்பியம்)

உலக மக்களும், உயிரினமும் இயங்குவதற்கு முதலாக உள்ள பொருள் முதற்பொருள். மக்கள் வாழும் நிலம் ஒருவகையான முதற்பொருள். நிலத்தின் இயக்கம் காலத்தைத் தோற்றுவிக்கிறது. எனவே காலம் ஒருவகை முதற்பொருள். காலத்தை ஆண்டு நோக்கில் பார்ப்பது பெரும்பொழுது. தமிழர் பார்வையில் இது ஆறு பருவம். காலத்தை நாள் நோக்கில் பார்ப்பது சிறுபொழுது. தமிழர் பார்வையில் பகலில் 3 சிறுபொழுது. இரவில் 3 சிறுபொழுது. ஆக 6 சிறுபொழுது.  

தொல்காப்பியர் காலத்தைப் பொழுது என்கிறார். கால மாற்றத்தைப் பொழுதின் (சூரியனின்) இயக்கத்தை அடிப்படையாக வைத்துத்தானே அளவிடுகிறோம்.  

## திணையும் நிலனும்
| திணை | நிலன் |  |
| --- | --- | --- |
| முல்லை | மாயோன் மேய காடுறை உலகம் (மேடுகாடு) |  |
| குறிஞ்சி | சேயோன் மேய மைவரை உலகம் (மலைப்பகுதி) |  |
| மருதம் | வேந்தன் மேய தீம்புனல் உலகம் (ஆறு பாயும் நன்செய் நிலம்) |  |
| நெய்தல் | வருணன் மேய பெருமணல் உலகம் (கடலோர நிலம்) |  |
| நடுவு நிலைத்திணை (பாலைத்திணை) | நிலப்பகுப்பு இல்லை | } |

திணைமயக்கம் நிகழும்போது நிலமயக்கம் இல்லை. கருப்பொருள் மயங்கும். உரிப்பொருள் மயங்காது.  

## திணையும் பொழுதும்
- தொல்காப்பியர் நிரல்
| திணை | பெரும்பொழுது | சிறுபொழுது |  |
| --- | --- | --- | --- |
| முல்லை | கார்க்காலம் | மாலை |  |
| குறிஞ்சி | கூதிர்காலம், முன்பனிக்காலம் | யாமம் |  |
| மருதம் | - | வைகறை, விடியல் |  |
| நெய்தல் | - | எற்பாடு |  |
| நடுவு நிலைத்திணை (பாலைத்திணை) | பின்பனிக்காலம், இளவேனிற்காலம், முதுவேனிற்காலம் | நண்பகல் | } |
# தாய் தமிழியல்


**தாய் தமிழியல்** (*Thai Tamil Studies*) என்பது தாய் மொழி, தாய்லாந்து, தாய் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும். தாய் மொழியில் நூற்றுக்கணக்கான தமிழ்ச் சொற்கள் இடம்பெற்றுள்ளன. தொங்கம் (தங்கம்), கப்பல் (கம்பன்), கை (கை), கா (கால்), தொராசாப் (தொலைபேசி), தொராதாட் (தொலைக்காட்சி), நாளிகா (நாளிகை), மல்லி (மல்லி), வினாடி (வினாடி), கனா (கணம்), மாங்க் (மாங்காய்), சிந்தனா (சிந்தனை), பார்வே (பார்வை) எனப் பல தமிழ் சொற்கள் தாய் மொழியில் இடம்பெற்றுள்ளன.
# முஸ்லிம் தமிழ்ப் புலவர்கள் கையாண்ட இலக்கிய வடிவங்கள்


**முஸ்லிம் தமிழ்ப் புலவர்கள்** தமிழின் பல வகையான இலக்கிய வடிவங்களிலும் தங்கள் படைப்புகளை வெளிப்படுத்தியுள்ளனர். அத்துடன், புதிய இலக்கிய வடிவங்களையும் உருவாக்கியுள்ளனர். மேலும் இசை சார்ந்த இலக்கிய வடிவங்களையும் இவர்கள் கையாண்டுள்ளனர்.  

## பட்டியல்
இந்த அடிப்படையில் முஸ்லிம் தமிழ் புலவர்கள் கையாண்ட இலக்கிய வடிவங்களின் பட்டியல் பின்வருமாறு:  

### முஸ்லிம் தமிழ்ப்புலவர்கள் கையாண்ட பழைய இலக்கிய வடிவங்கள்
- காப்பியம்
- சிறுகாப்பியம்
- திருப்புகழ்
- கலம்பகம்
- சதகம்
- அந்தாதி
- பிள்ளைத்தமிழ்
- கோவை
- மாலை
- குறவஞ்சி
- ஆற்றுப்படை
- நாடகம்
- தனிப்பாடல்கள்
- கடிதச் செய்யுள்

### முஸ்லிம் புலவர்கள் கண்ட புதிய வடிவங்கள்
- படைப்போர்
- முனாஜாத்து
- கிஸ்ஸா
- மசாலா
- நாமா

### இசை சார்ந்த வடிவங்கள்
- கீர்த்தனம்
- நொண்டி நாடகம்
- கும்மி
- சிந்து
- தாலாட்டு
- பள்ளு
- அம்மானை
- ஏசல்
# ஆப்டாபாத்


**அப்போட்டாபாத் ** (*Abbottabad*) அல்லது **ஆப்டாபாத்** (*Abtabad*, , ; ; ) பாக்கித்தானின் வடமேற்கில் உள்ள கைபர் பக்துன்வா மாகாணத்தின் ஹசரா கோட்டத்தில் உள்ள அப்போட்டாபாத் மாவட்டத்தின் தலைமையிட நகரம் ஆகும்.  

ஓராஷ் பள்ளத்தாக்கில் உயரத்தில் நாட்டின் தலைநகர் இசுலாமாபாத்திலிருந்து வடகிழக்கில் தொலைவிலும் பெசாவரிலிருந்து கிழக்கில் தொலைவிலும் அமைந்துள்ளது.  

பாக்கித்தான் முழுமையிலும் இந்நகர் குளுமையான காலநிலைக்கும் உயர்தர கல்விநிலையங்களுக்கும் படைத்துறை அமைப்புகளுக்கும் பெயர்பெற்றது. அல் காயிதா தலைவர் உசாமா பின் லாதின் இங்குதான் 2005ஆம் ஆண்டு முதல் தனது இறுதிக் காலம்வரை வாழ்ந்திருந்தார்.
# ராம் ஸ்ரீராம்



**ராம் ஸ்ரீராம்** கூகுள் இணையதள முதல் முதலீட்டாளர்களில் ஒருவராவர். அவர் முன்னதாக அமேசான் டாட் காம் இணையதள நிறுவனத்தில் அதன் நிறுவனர் ஜெஃப் பீசோஸ் உடன் பணியாற்றினார். போர்பஸ் உலகின் பெரும் பணக்காரர் (பில்லியனர்) பட்டியலில் இவர் 2007 ஆண்டு முதல் ஒவ்வொரு ஆண்டும் இடம் பிடிக்கிறார்.  

2005 ஆண்டின் படி இவர் 3.4 மில்லியன் கூகுள் பங்குகளை பெற்றிருந்தார்.
# தூதரகங்களின் பட்டியல், பகுரைன்


இது '''பஹ்ரேய்ன் நாட்டுத் தூதரகங்களின் பட்டியல்.  

## ஐரோப்பா
விலுள்ள பஹ்ரேய்ன் தூதரகம்]]  
பஹ்ரேய்ன் தூதரகம்]]  
யிலுள்ள பஹ்ரேய்ன் தூதரகம்]]  
- 
  - ப்ரஸ்ஸல்ஸ் (தூதரகம்)
- 
  - பரிஸ் (தூதரகம்)
- 
  - பெர்லின் (தூதரகம்)
- 
  - மாஸ்கோ (தூதரகம்)
- 
  - லண்டன் (தூதரகம்)

## வட அமெரிக்கா
- 
  - வாசிங்டன், டி. சி. (தூதரகம்)
  - நியூயார்க் (துணைத் தூதரகம்)

## ஆப்பிரிக்கா
- 
  - அல்ஜியர்ஸ் (தூதரகம்)
- 
  - கெய்ரோ (தூதரகம்)
- 
  - ரெபாட் (தூதரகம்)
- 
  - துனிசு (தூதரகம்)

## ஆசியா
- 
  - பீஜிங் (தூதரகம்)
- 
  - புது தில்லி (தூதரகம்)
- 
  - தெஹ்ரான் (தூதரகம்)
- 
  - பாக்தாத் (தூதரகம்)
- 
  - டோக்கியோ (தூதரகம்)
- 
  - அம்மான் (தூதரகம்)
- 
  - குவைத் நகரம் (தூதரகம்)
- 
  - மஸ்கட் (தூதரகம்)
- 
  - இஸ்லாமாபாத் (தூதரகம்)
  - கராச்சி (துணைத் தூதரகம்)
- 
  - தோகா (தூதரகம்)
- 
  - ரியாத் (தூதரகம்)
  - ஜித்தா (துணைத் தூதரகம்)
- 
  - தமாஸ்கஸ் (தூதரகம்)
- 
  - பாங்கொக் (தூதரகம்)
- 
  - அபுதாபி (தூதரகம்)

## பன்முக அமைப்புகள்
  - ப்ரஸ்ஸல்ஸ் (ஐரோப்பிய ஒன்றியத்திற்கான் தூதுக்குழு)
  - கெய்ரோ (அரபு லீக்கிற்கான நிரந்தர தூதுக்குழு)
  - ஜெனீவா (ஐநா மற்றும் ஏனைய அனைத்துலக நிறுவனங்களுக்கான நிரந்தர தூதுக்குழு)
  - நியூயார்க் (ஐநாவுக்கான நிரந்தர தூதுக்குழு)
# வெலம்பொடை

**வெலம்பொடை** (*Welamboda*) இலங்கையின் மத்திய மாகாணத்தின் கண்டி மாவட்டத்தில் உடுநுவரை தேர்தல் தொகுதியில் அமைந்துள்ள முஸ்லிம் கிராமமாகும். கிட்டத்தட்ட 5000 பேரைக் கொண்டது வெலம்பொடை கிராமம். இங்கு ஒரு ஜும்மா பள்ளியும் 9 தக்கியாக்களையும் அமைந்துள்ளன.  

கண்டிய மன்னர் காலத்திலேயே வெலம்படை குடியிருப்புக்கள் ஆரம்பமானது என்று சில வரலாற்றாசிரியர்கள் கூறுகின்றனர். கண்டிய மன்னர்களது ஆஸ்தான வைத்தியர்களாக இருந்த பல முஸ்லிம்களின் குடும்பங்கள் வெலம்பொடையில் குடியமர்த்தப்பட்டது இக்கருத்துக்கு சான்றாக அமைகிறது. இவர்களில் ஒருவரான செய்கு முகம்மத் உடையார் என்பவருக்கு கண்டி மன்னன் கீர்த்திசிரி ராஜசிங்கன் செப்புசாசனம் மூலம் 1747 இல் வெலம்படைப் பகுதியில் பெரும்பாலான இடங்கள் வழங்கப்பட்டதாகத் தெரியவருகிறது. சன்னச என்று இச்சாசனம் பற்றி தொல்பொருள் ஆய்வாளர் கலாநிதி கம்புறுபிடிய தேரர் குறிப்பிடுகிறார்.
# ஐமன் அழ்-ழவாகிரி


**ஐமன் முகம்மது ரபீ அழ்-ழவாகிரி** (*Ayman Muhammad Rabaie al-Zawahiri*; 19 சூன் 1951 – 31 சூலை 2022) என்பவர் எகிப்தில் பிறந்த மருத்துவரும், இறையியலாளரும், 2011 முதல் 2022 சூலையில் இறக்கும் வரை அல் காயிதா தீவிரவாதக் குழுவின் தலைவராகவும் இருந்தவர். இவர் *எகிப்திய இசுலாம் (ஜிகாத்) போராட்டத்தின்* தலைவர் அப்த்-அல்-சுமர் எகிப்திய அரசால் வாழ்நாள் சிறையில் வைக்கப்பட்டபின்னர் அதன் இரண்டாம் *அமீராக* இருந்தார். உசாமா பின் லாதின் நெப்டியூன் இசுப்பியர் நடவடிக்கையில் கொல்லப்பட்ட பின்னர் அல்கைதாவின் தலைவரானார். இவர் முன்னதாக ஆசியா, ஆப்பிரிக்கா, வட அமெரிக்காவில் தாக்குதல்களை நடத்திய இசுலாமியத் தீவிரவாத இயக்கங்களின் மூத்த உறுப்பினராக இருந்தார். 2012 இல், இவர் முசுலிம் நாடுகளில் உள்ள மேற்குலகத்தவரைக் கடத்துமாறு முஸ்லிம்களைக் கேட்டுக் கொண்டவர்.  

செப்டம்பர் 11, 2001 தாக்குதல்களின் பின்னர், இவரைக் கைது செய்யத் தகவல் தருவோருக்கு 25 மில்லிய அமெரிக்க டாலர்கள் வெகுமதி அளிப்பதாக அமெரிக்க அரசுத் திணைக்களம் அறிவித்திருந்தது. 1999 இல், இவர் மீது ஐக்கிய நாடுகளின் அல்-கைதா தடைகள் குழு உலகளாவிய தடைகளை விதித்திருந்தது.  

அல் ழவாகிரி அறுவை மருத்துவ நிபுணராக அறியப்படுகிறார்; அவரது எகிப்திய இசுலாமிய ஜிகாத் பின் லாதினின் அல்காயிதாவுடன் இணைந்தபோது பின் லாதினுக்குத் தனிப்பட்ட அறிவுரையாளராகவும் மருத்துவராகவும் செயற்பட்டு வந்தார். பின் லாதினை 1986ஆம் ஆண்டு ஜித்தாவில் சந்தித்தார். அல் ழவாகிரி இசுலாமிய மெய்யியல் மற்றும் இசுலாமிய வரலாற்றில் தேர்ந்த அறிவும் ஆழ்ந்த புரிதலும் கொண்டிருந்தார். அல் ழவாகிரிக்கு அரபி , ஆங்கிலம் மற்றும் பிரெஞ்சு மொழியில் நல்ல தேர்ச்சி உண்டு.  

1998ஆம் ஆண்டு அல் சவாகிரி எகிப்திய இசுலாமிய ஜிகாத் இயக்கத்தை அல்காயிதாவுடன் முறையாக இணைத்தார். அல்காயிதாவின் முன்னாள் உறுப்பினர் ஒருவரின் கூற்றுப்படி, அல் ழவாகிரி அல்காயிதாவின் நிறுவன காலத்திலிருந்தே பணி புரிந்தவர் என்றும் அதன் ஆலோசனை அவையின் மூத்த உறுப்பினராக விளங்கினார் என்றும் அறியப்படுகிறது. பின் லாதினின் "தளபதி" என்று இவர் குறிப்பிடப்பட்டாலும், பின் லாதினின் வாழ்க்கை வரலாற்றை எழுதுபவர் இவரை அல்காயிதாவின் உண்மையான "அறிவுத்திறன்" எனக் குறிக்கிறார்.  

2022 சூலை 31 அன்று, அழ்-ழவாகிரி அமெரிக்காவின் ஆளில்லா விமானம் ஒன்றின் மூலம் காபுல் நகரில் வைத்துக் கொல்லப்பட்டார்.
# கெர்மிட் த ஃபுராக்



**கெர்மிட் த புரொக்** (*Kermit the Frog*) எனப்படும் பொம்மை பொம்மலாட்டத்தில் பெயர்பெற்ற ஜிம் ஹென்சன் என்பவரின் மிகப்பிரபலமான படைப்பாகும். கெர்மிட் 1955இல் முதற் முறையாக அறிமுகப்படுத்தப்பட்டது. த மப்பட் ஷோ, சிசேம் சிரீட் மற்றும் பல விளம்பரங்களில் கெர்மிட் த புரொக் தோன்றுகின்றது. 1990 இல் இறக்கும் வரை ஜிம் ஹென்சனினாலேயே கெர்மிட் த புரொக்கின் பொம்மலாட்டம் நிகழ்த்தப்பட்டது. ஹென்சனின் இறப்பின் பின்னர் ஸ்றீவி விட்மையர் என்பவரால் இந்தப் பொம்மலாட்டம் நிகழ்த்தப்படுகின்றது.  

1979 இல் த ரெயின்போ கெனக்சன் எனும் பாடலை த மப்பட் மூவி எனும் முழுநீள பொம்மலாட்ட திரைப்படத்தில் கெர்மிட் தோன்றினார். இந்த திரைப்படத்தில் முற்றுமுழுதாக ஹென்சனின் படைப்பில் உருவான பொம்மைகளே பங்கு பற்றின என்பது சிறப்புச்செய்தி. இந்தப் பாடல் பில்போர்ட் பட்டியலில் இடம் பெற்றமையும் குறிப்பிடத்தக்கது.
# பெட்சி ஹென்ரன்


**பெட்சி ஹென்ரன் ** (*Patsy Hendren*, பிறப்பு: பெப்ரவரி 5 1889, இறப்பு: அக்டோபர் 4 1962) இங்கிலாந்து அணியின் துடுப்பாட்டக்காரர். இவர் 51 தேர்வுத் துடுப்பாட்டப் போட்டியிலும், 833 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1920 - 1935 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மைக் ஹென்றிக்


**மைக் ஹென்றிக்** (*Mike Hendrick*, பிறப்பு: அக்டோபர் 22 1948 ), இங்கிலாந்து அணியின் துடுப்பாட்டக்காரர். இவர் 30 தேர்வுத் துடுப்பாட்டப் போட்டிகளிலும், 22 ஒருநாள் பன்னாட்டுத் துடுப்பாட்டப் போட்டிகளிலும் 267 முதல்தர துடுப்பாட்டப் போட்டிகளிலும், 226 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1974 - 1981 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கிரிஸ்டோபர் ஹசேல்டன்


**கிரிஸ்டோபர் ஹசேல்டன்** (*Christopher Heseltine*, பிறப்பு: நவம்பர் 26 1869), இறப்பு: சூன் 13 1944) இங்கிலாந்து அணியின் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 79 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# கென் ஹிக்ஸ்


**கென் ஹிக்ஸ் ** (*Ken Higgs*, பிறப்பு: சனவரி 14, 1937), இங்கிலாந்து அணியின் துடுப்பாட்டக்காரர் ஆவார். இவர் 15 தேர்வுத் துடுப்பாட்டப் போட்டியிலும், 511 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1965 - 1968 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஆப்பிரிக்க வம்சாவளி மக்களுக்கான அனைத்துலக ஆண்டு

ஐக்கிய நாடுகள் அவை 2011 ஆம் ஆண்டை **ஆப்பிரிக்க வம்சாவளி மக்களுக்கான அனைத்துலக ஆண்டு** என அறிவித்துள்ளது. 2009 ஆம் ஆண்டு டிசம்பர் மாதம் 18 ஆம் தேதி ஐக்கிய நாடுகள் பொதுச் சபையில் எடுக்கப்பட்ட தீர்மானத்தின் படியே இந்த அறிவிப்பு வெளியானது. ஆப்பிரிக்க வம்சாவளி மக்களின் நலனுக்காக தேசிய மட்டத்திலான செயற்பாடுகளையும், பன்னாட்டு ஒத்துழைப்பையும் வலுப்படுத்துவது இந்த ஆண்டின் அடிப்படைக் குறிக்கோள்.  

## நோக்கம்
ஆப்பிரிக்காவுக்கு வெளியே உலகின் பல பகுதிகளிலும் வாழுகின்ற ஆப்பிரிக்க வம்சாவளி மக்கள் எதிர்கொள்ளும் பல்வேறு வகையான பிரச்சினைகள் பற்றி மக்கள் மத்தியில் விழிப்புணர்வை ஏற்படுத்துவதே இந்த ஆண்டு அறிவிக்கப்பட்டதன் நோக்கமாகும். ஆப்பிரிக்க வம்சாவளி மக்களின் பல்வேறுபட்ட மரபுகள், பண்பாடுகள் என்பவற்றுக்கு உரிய மதிப்பு அளிப்பதிலும், இவை குறித்த அறிவை மேம்படுத்துவதிலும் உலகின் கவனத்தை ஈர்ப்பதில் இந்த ஆண்டு உதவும் என்பதுடன், ஆப்பிரிக்க வம்சாவளி மக்களுக்கு எதிரான இனவாதம், இனப்பாகுபாடு என்பவற்றை முற்றாக ஒழிப்பதற்குத் தேவையான அரசியல் விருப்பை உருவாக்குவதற்குத் தேவையான உந்து சக்தியாகவும் இந்த ஆண்டின் செயற்பாடுகள் அமையும் என எதிர்பார்க்கப்படுகிறது.  

## பின்னணி
கடந்த சில நூற்றாண்டுகளாக ஆப்பிரிக்க வம்சாவளியினர் பரவலாக இனவாதத்துக்கும், இனப் பாகுபாட்டுக்கும் உள்ளாகி வந்தனர். அடிமை வணிகம், குடியேற்றவாதம் என்பவற்றின் அடிப்படையாக அமைந்த இந்த இனப்பாகுபாட்டின் வெளிப்பாடுகள் இன்றும் இம்மக்களைப் பாதிக்கின்றன. பல வகைகளாகக் காணப்படும் இந்த இனவாதத்தின் வெளிப்பாடுகள் மனித உரிமைகளை மீறுவனவாகவே அமைகின்றன. 2001 ஆம் ஆண்டிலேயே இத்தகைய பிரச்சினைகளை ஆராயவும், ஆப்பிரிக்க வம்சாவளியினர் மீதான இனப்பாகுமாட்டை ஒழிப்பதற்கான ஆலோசனைகளை வழங்கவும் ஒரு குழுமை ஐக்கிய நாடுகள் அவை அமைத்தது. உலகின் பல பகுதிகளிலும் ஆப்பிரிக்க வம்சாவளியினர் நீதி, கல்வி, வேலைவாய்ப்பு, நலச் சேவைகள், வீட்டு வசதி போன்றவற்றில் பாகுபாடாக நடத்தப்படுவதாக இக் குழு கண்டறிந்தது.  

2001 இல் இனவாதத்துக்கு எதிராக, தென்னாப்பிரிக்காவில் உள்ள டர்பன் நகரில் நடைபெற்ற மாநாட்டில் ஏற்றுக்கொள்ளப்பட்ட "டர்பன் சாற்றுரையும் செயல் திட்டங்களும்" என்னும் ஆவணம், ஆப்பிரிக்க வழிவந்தோரை, இனப்பாகுபாட்டினால் இன்றும் பாதிக்கப்படும் ஒரு குழுவினராக ஏற்றுக்கொண்டுள்ளது.  

மேல் குறிப்பிட்டவற்றை அடிப்படையாகக் கொண்டும், குடிசார் மற்றும் அரசியல் உரிமைகள் பன்னாட்டு ஒப்பந்தம், பொருளியல், சமூக, பண்பாட்டு உரிமைகள் பன்னாட்டு ஒப்பந்தம், எல்லா வகையான இனப்பாகுபாடுகளையும் ஒழிப்பது தொடர்பான சாசனம், பெண்களுக்கு எதிரான எல்லா வகையான பாகுபாடுகளையும் ஒழிப்பது தொடர்பான பன்னாட்டுச் சாசனம், சிறுவர் உரிமைகள் சாசனம், அனைத்துப் புலம்பெயர் வேலையாட்களதும் அவர்களது குடும்பத்தினரதும் உரிமைகள் பாதுகாப்புப் பன்னாட்டுச் சாசனம் போன்றவை உட்படப் பல மனித உரிமைகள் தொடர்பான ஒப்பந்தங்கள், சாசனங்கள் என்பவற்றுக்கு இணங்கவும் ஆப்பிரிக்க வம்சாவளி மக்களுக்கான அனைத்துலக ஆண்டு ஐக்கிய நாடுகளால் அறிவிக்கப்பட்டது.
# பிக்கோ தொழினுட்பம்

**பிக்கோத்தொழினுட்பம்** (Picotechnology) ஒரு மீட்டரில் ஒரு லட்சம் கோடியின் ஒரு மடங்கு அளவில் அணுவிடை மற்றும் அணுவுட்பகுதிகளையும் கட்டுப்படுத்துவதை மையமாகக் கொண்ட எதிர்காலத்தைய தொழினுட்பமாகும். நானோ தொழினுட்பம் போன்று இணைச்சொல்லாக அறிமுகம் செய்யப்பட்ட சொல்தான் என்றாலும் நானோ தொழினுட்பம் முழுமையாக செயல்வடிவம் பெற பிக்கோதொழில்நுட்பம் அவசியமாகிறது.நானோ தொழினுட்பம் முழு செயல் வடிவம் பெற அதாவது அணு ஆதிக்கம் செய்ய அணுவிலும் சிறிய பிக்கோ மீட்டர் அளவே உடைய மின்கூடுகளான ஆர்பிட்டால்களையும் அதன் அமைப்புகளில் ஏற்படும் அலை மற்றும் ஆற்றல் மாற்றஙளையும் பற்றிய அறிவு தேவை.  

### மேற்கோள்
# நெப்டியூன் இசுப்பியர் நடவடிக்கை


**நெப்டியூன் இசுப்பியர் நடவடிக்கை** (நெப்டியூன் ஸ்பியர் நடவடிக்கை, *Operation Neptune Spear*) என்பது 2011 மே 1 இல் பாக்கித்தான் அப்பாட்டாபாத்த்தின் நகர்ப்பகுதியில் மறைந்திருந்த அல்கொய்தா அமைப்பின் தலைவர் ஒசாமா பின் லாடனை இலக்கு வைத்து அமெரிக்க இராணுவத்தால் நடத்தப்பட்ட நடவடிக்கை ஆகும். கண்காணிப்புக்குப் புலப்படாத அதிநவீன உலங்கு வானூர்திகள் மூலம் பில் லாடன் தங்கியிருந்த வீட்டைத் தாக்கிய அமெரிக்க ”நேவி சீல்” அதிரடிப்படையினர், பில் லாடனை சுட்டுக் கொன்றனர். அவரது உடல் அங்கிருந்து அப்புறப்படுத்தப்பட்டு கடலில் அடக்கம் செய்யப்பட்டது.  

## பின்னணி
செப்டெம்பர் 11, 2001 இல் அமெரிக்கவின் மீது மேற்கொள்ளப்பட்ட பயங்கரவாதத் தாக்குதலின் பின் அதன் சூத்திரதாரியாகக் கருதப்பட்ட பின் லாடனையும் அல் கொய்தா இயக்கத்தையும் அழிப்பதற்கு அமெரிக்கா முனைப்பெடுத்தது. ஆப்கானித்தானின் டோரா போரா மலைத்தொகுதியில் பின் லாடன் மறைந்திருப்பதாகக் கருதி பாரிய புலனாய்வு மற்றும் தாக்குதல் நடவடிக்கைகளை அமெரிக்கா மேற்கொண்டது. 2001ஆம் ஆண்டு செப்டெம்பர் 11 தாக்குதலின் முக்கிய சூத்திரதாரியான காலித் சேக் முகம்மத் கைது செய்யப்பட்ட பின் பின் லாடனின் முக்கியத்தர்கள் பற்றிய தகவல்கள் கசிந்தன. அல்கொய்தா அமைப்பின் முக்கியமான பின் லாடனின் நம்பிக்கைக்குரிய நபராக அல்-குவைதா பற்றி புலனாய்வுத் துறை அறிந்தது. அல்-குவைதியின் நடமாட்டம் அப்பாட்டாபாத்துக்கு அருகில் அவதானிக்கப்பட்டது.
# வல்ட்டூர்னோ கோடு



**வல்ட்டூர்னோ கோடு** (*Volturno Line*) அல்லது **விக்டர் கோடு** (*Viktor Line*) என்பது இரண்டாம் உலகப் போரில் இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.  

செப்டம்பர் 1943ல் நேச நாடுகள் இத்தாலி மீது படையெடுத்தன. இதனால் இத்தாலி சரணடைந்தது. ஆனால் நாசி ஜெர்மனியின் படைகள் அந்நாட்டை ஆக்கிரமித்து நேச நாட்டுப் படைகளுடன் போரிட்டன. செப்டம்பர் மாத ஆரம்பத்தில் தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் தெற்கில் முதலாவதாக இருந்தது வல்ட்டூர்னோ கோடு.  

கிழக்கு-மேற்காக அமைந்திருந்த இந்த அரண்கோடு, கிழக்கே தெர்மோலி நகரில் தொடங்கி பைஃபெர்னோ மற்றும் வல்ட்டூர்னோ ஆறுகளில் கரையோரமாக நீண்டு இத்தாலியின் மேற்குக் கடற்கரையில் முடிவடைந்தது. தெற்கிலிருந்து முன்னேறி வந்த நேச நாட்டுப் படைகள் அக்டோபர் முதல் வாரத்தில் இக்கோட்டினை அடைந்து தாக்குதலைத் தொடங்கின. அக்டோபர் 3ம் தேதி அதிகாலையில் பிரித்தானிய 8வது ஆர்மியின் படைப்பிரிவுகள் பைஃபெர்னோ ஆற்றைக் கடந்தன. பிரித்தானியக் கமாண்டோக்கள் கடல்வழியாக தெர்மோலியில் தரையிறங்கி அதனைக் கைப்பற்றினர். இத்தாக்குதலை எதிர்கொள்ள இத்தாலிய முனைக்கான ஜெர்மானிய தலைமைத் தளபதி ஆல்பர்ட் கெஸ்சல்ரிங் 16வது பான்சர் (கவச) டிவிசனை இப்பகுதிக்கு அனுப்பினார். மூன்று நாட்கள் கடுமையான சண்டைக்குப் பின்னர் பிரித்தானியர்கள் முறியடிக்கப்பட்டு பின்வாங்க வேண்டிய நிலை உருவானது. ஆனால் அதற்குள் புதிய துணைப்படைப்பிரிவுகள் பிரித்தானியர்களின் துணைக்கு அனுப்பப்பட்டன. அவற்றின் துணையுடன் ஜெர்மானியத் தாக்குதல் முறியடிக்கப்பட்டது. அக்டோபர் 12ம் தேதி வல்ட்டூர்னோ கோட்டின் கிழக்குப் பகுதியில் அமெரிக்க 5வது ஆர்மி தன் தாக்குதலைத் தொடங்கியது. இரு முனைத் தாக்குதல்களைச் சமாளிக்க இயலாமல் ஜெர்மானியர்கள் அடுத்த அரண்நிலையான பார்பரா கோட்டுக்குப் பின்வாங்கினர்.
# விக்கிப்பீடியா:உங்களுக்குத் தெரியுமா/மே 25, 2011


- திடீரென நீர்நிலையின் மேற்பரப்பில் திரட்சி அடையும் பாசிகளின் சேர்க்கை **பாசித்திரள்** (படம்) எனப்படுகிறது.
- எந்த ஒரு மெய்எண்ணையும் சுழியத்தால் வகுத்தால் கிடைப்பது **முடிவிலி** ( <math>\infty</math>)
- தமிழ்நாட்டுத் தேர்தல்களில் வாக்காளர்களுக்கு பெருமளவு பணம்வழங்கி வாக்குப் பெறும் முறை **திருமங்கலம் பார்முலா** என்றழைக்கப்படுகிறது.
- சப்பானின் டொயோடா நிறுவனத்தால் விரயங்களை நீக்கவும், முரண்களை தவிர்க்கவும், நடைமுறைகளின் மீது திணிக்கப்படும் அதிகப்படியான சுமைகளை நீக்கவும் உருவாக்கப்பட்ட **டொயோடா உற்பத்தி முறைமை** உலகமெங்கும் பரவலாக பயன்படுத்தப்படுகிறது
- 1944-1971 காலகட்டத்தில் உலகின் பெரும் முன்னேற்றமடைந்த நாடுகளிடையே வணிக மற்றும் பொருளியல் தொடர்புகளுக்காக ஏற்படுத்தப்பட்ட நிதி மேலாண்மை முறைமை **பிரெட்டன் வுட்சு முறைமை** என்றழைக்கப்பட்டது.
# எகிப்திய இசுலாமியப் போராட்டம்

**எகிப்திய இசுலாம் போராட்டம் ** அல்லது **எகிப்திய இசுலாமிய ஜிகாத்** (Egyptian Islamic Jihad, ) (**EIJ**), துவக்கத்தில் எளிமையாக **இசுலாமிய ஜிகாத்** (**الجهاد الإسلامي** மற்றும் *புனிதத்தலங்களுக்கான விடுதலைப் படை* (Liberation Army for Holy Sites)என்றெல்லாம் குறிப்பிடப்படுகின்ற இந்த இயக்கம் எகிப்த்தின் இசுலாமிய அடிப்படைவாதிகளால் 1970களிலிருந்து இயங்கி வருகிறது. இவர்களை "அல்-ஜிகாத்," "ஜிகாத் குழு", அல்லது "ஜிகாத் அமைப்பு", என்றும் ஊடகங்கள் குறிப்பிடுகின்றன.இக்குழு அல் கைடாவின் கூட்டாளி என்று ஐ.நாவால் உலகளவில் தடை செய்யப்பட்டுள்ளது. தவிர பல நாட்டு அரசுகளும் தனிப்பட்ட நிலையில் இந்த இயக்கத்தை தடை செய்துள்ளன. 1991ஆம் ஆண்டு முதல் இந்த இயக்கத்திற்கு தலைவராக அய்மன் அல் ஸவாஹிரி இருந்து வருகிறார்.  

இந்த இயக்கத்தின் முதன்மை நோக்கமாக எகிப்திய அரசை வெளியேற்றி இசுலாமிய சட்டங்களுட்பட்ட அரசை நிறுவுவதாக இருந்தது. பின்னர் இது எகிப்து மற்றும் பிற நாடுகளில் உள்ள ஐக்கிய அமெரிக்கா மற்றும் இசுரேல் அமைப்புகளை தாக்குமாறு விரிவாக்கப்பட்டது.  

இந்த இயக்கத்தின் போராளிகள் உலகளவில் பல்வேறு இடங்களில் கைது செய்யப்பட்டதால் முடங்கியுள்ளது. சூன் 2001 அன்று பல ஆண்டுகளாகவே ஒருங்கிணைந்து செயலாற்றிய அல் காயிதாவுடன் இணைந்து "காயிதா அல் ஜிகாத்" என அழைக்கப்பட்டது.
# அபுத் அல் ஜுமர்

**அபுத் அல் ஜுமர் ** (Abbud al-Zumar) (பிறப்பு 1947) ஓர் எகிப்திய இசுலாமிய அடிப்படை வாதி ஆவார். முன்னாள் எகிப்துப்படைத்துறையில் ஒற்றுப்படை கர்னலாக விளங்கிய ஜுமர் இசுலாமிய சட்டங்களின்படி அமைந்த அரசை விரும்பினார். மதசார்பற்ற அன்வர் சதாத் அரசுக்கு எதிராக எகிப்திய இசுலாமிய ஜிகாத்தை நிறுவி அதன் முதல் தலைவராக (அமீர்) விளங்கினார். காசா குறுநிலத்தில் செல்வச்செழிப்பான மற்றும் செல்வாக்கு மிக்க குடும்பத்தில் பிறந்தவர் ஜுமர்.  

அக்டோபர் 6, 1981ஆம் ஆண்டு அப்போதைய எகிப்தின் குடியரசுத் தலைவர் அன்வர் சதாத்தை கொலை செய்வதற்கு உடந்தையாக இருந்தமைக்காக கெய்ரோவில் கைது செய்யப்பட்டு வாழ்நாள் சிறைத்தண்டனை பெற்றார். இதற்கு முன்னர் பலமுறை தாமே கொலை செய்ய முயன்று தோல்வியுற்று தன்சிம் அல் ஜிகாத் என்பவருக்கு ஆயுதங்கள் ஏற்பாடு செய்துகொடுத்துக் கொலையை நிகழ்த்தினார். இவரது திட்டப்படி " நாட்டின் தலைவர்களைக் கொன்று படைத்துறை தலைமையகம் மற்றும் பாதுகாவல் பிரிவுகளை கையகப்படுத்தி தொலைதொடர்பு மற்றும் ஒலி/ஒளி ஊடகங்களை கட்டுக்குள் கொண்டுவந்து நாடு தழுவிய எழுச்சியின் மூலம் புதிய இசுலாமிய சமுதாயத்தைப் படைப்பதாகும்" செய்தி பரப்புரை நிறுவனம் ராய்ட்டர் இவரும் இவரது மச்சினர் தரக் அல் ஜுமரும் எகிப்தின் மிக முக்கியமான அரசியல் கைதிகள் என்று கூறுகிறது. மார்ச்சு 23, 2011 அன்று வெளியான தொலைக்காட்சி நேர்முகத்தில் சதாத்தின் கொலை 30 ஆண்டுகள் அவரைவிட கொடுங்கோல் ஆட்சி புரிந்த ஓசுனி முபாரக் ஆட்சிக்குவர காரணமாக அமைந்ததால், சதாத்தைக் கொன்றதற்கு எகிப்திய மக்களிடம் மன்னிப்புக் கோரினார். ஜுமர் தாம் நிறுவிய இயக்கம் முந்தையக் காலத்தில் வன்முறையில் இறங்கியது எனினும் தற்போதைய சூழலில் அமைதியாகவே மாற்றங்களைக் கொணர முடியும் எனக் கூறினார்.
# வார்ப்புரு:Film cover fur


. |The copy is of sufficient resolution for commentary and identification but lower resolution than the original cover. Copies made from it will be of inferior quality, unsuitable as artwork on pirate versions or other uses that would compete with the commercial purpose of the original artwork.}}  
| Purpose = <noinclude>*Choose from Infobox / Header / Section / Other*</noinclude>  
| Replaceability = As film cover art, the image is not replaceable by free content; any other image that shows the packaging of the film would also be copyrighted, and any version that is not true to the original would be inadequate for identification or commentary. }  
|other_information = |}}| Use of the cover art in the article complies with Wikipedia and fair use under United States copyright law as described above.}}  
}}<noinclude>  

</noinclude>
# தூதரகங்களின் பட்டியல், புரூணை


இது **புரூணை நாட்டுத் தூதரகங்களின் பட்டியல்**. எண்ணெய் வளம்மிக்க சிறிய நாடான புரூணை சில நாடுகளில் மட்டுமே தூதரகங்களைக் கொண்டுள்ளது. சில தூதரகங்கள் போர்னியோ நீள்வீடு(Borneo Longhouse) என்றழைக்கப்படும் ஒப்பீட்டளவில் ஒடுங்கிய கட்டடக்கலை அமைப்பைக் கொண்டுள்ளன.  

## ஐரோப்பா
புரூணை தூதரகம்]]  
- 
  - ப்ரஸ்ஸல்ஸ் (தூதரகம்)
- 
  - பரிஸ் (தூதரகம்)
- 
  - பெர்லின் (தூதரகம்)
- 
  - மாஸ்கோ (தூதரகம்)
- 
  - லண்டன் (உயர்பேராளர் ஆணையம்)

## வட அமெரிக்கா

- 
  - ஒட்டாவா (உயர்பேராளர் ஆணையம்)
- 
  - வாசிங்டன், டி. சி. (தூதரகம்)

## ஆப்பிரிக்கா
- 
  - கெய்ரோ (தூதரகம்)
- 
  - ரெபாட் (தூதரகம்)

## ஆசியா
- 
  - மனாமா (தூதரகம்)
- 
  - தாக்கா (உயர்பேராளர் ஆணையம்)
- 
  - புனோம் பென் (தூதரகம்)
- 
  - பீஜிங் (தூதரகம்)
  - ஹொங்கொங் (துணைத் தூதரகம்)
- 
  - புது தில்லி (உயர்பேராளர் ஆணையம்)
- 
  - ஜகார்த்தா (தூதரகம்)
- 
  - தெஹ்ரான் (தூதரகம்)
- 
  - டோக்கியோ (தூதரகம்)
- 
  - அம்மான் (தூதரகம்)
- 
  - வியஞ்சான் (தூதரகம்)
- 
  - கோலாலம்பூர் (உயர்பேராளர் ஆணையம்)
  - கூச்சிங் (துணைத் தூதரகம்)
  - Kota Kinabalu (துணைத் தூதரகம்)
- 
  - யங்கோன் (தூதரகம்)
- 
  - மஸ்கட் (தூதரகம்)
- 
  - இஸ்லாமாபாத் (உயர்பேராளர் ஆணையம்)
- 
  - மனிலா (தூதரகம்)
- 
  - தோகா (தூதரகம்)
- (தாய்வான்)
  - தாய்பெய் (Trade and Tourism Office)
- 
  - ரியாத் (தூதரகம்)
  - ஜித்தா (துணைத் தூதரகம்)
- 
  - சிங்கப்பூர் (உயர்பேராளர் ஆணையம்)
- 
  - சியோல் (தூதரகம்)
- 
  - கொழும்பு (தூதரகம்)
- 
  - பாங்கொக் (தூதரகம்)
- 
  - அபுதாபி (தூதரகம்)
- 
  - ஹனோய் (தூதரகம்)

## ஓசியானியா
விலுள்ள புரூணை உயர்பேராளர் ஆணையம்]]  
- 
  - கன்பரா (உயர்பேராளர் ஆணையம்)

## பன்முக அமைப்புகள்
- ஜெனீவா (ஐநா மற்றும் ஏனைய பன்னாட்டு நிறுவனங்களுக்கான நிரந்தர தூதுக்குழு)
- நியூயார்க் (ஐநாவுக்கான நிரந்தர தூதுக்குழு)
# வல்ட்டூர்னோ ஆறு


**வல்ட்டூர்னோ** (*Volturno*) ஆறு தென் மத்திய இத்தாலியில் பாயும் ஒரு ஆறு. அப்பென்னைன் மலைத் தொடரில் உற்பத்தில் ஆகும் இவ்வாறு 175 கி.மீ. தூரம் ஓடி நாபொலி நகரருகே திரேனிய கடலில் கலக்கின்றது. ரோம் நகருக்கு தெற்கே அமைந்துள்ள இயற்கை அரண்களுள் ஒன்றாக உள்ளதால் இவ்வாறு வரலாற்றில் இராணுவ முக்கியத்துவம் வாய்ந்ததாக இருந்துள்ளது.
# நந்தி மலை



**நந்தி மலை** இந்தியா, கர்நாடகத்தின் சிக்கபள்ளாபூர் மாவட்டத்திலுள்ள ஒரு மலை. தென் பெண்ணை , பாலாறு , ஆர்க்காவதி ஆறு போன்ற ஆறுகள் இந்த மலையிலிருந்து உற்பத்தியாகின்றன. சிக்கபள்ளாபூர் நகரத்திலிருந்து 10 கிலோமீட்டர் தொலைவில் அமைந்துள்ள இம்மலை, பெங்களூரிலிருந்து 60 கிலோமீட்டர் தொலைவில் உள்ளது.  

## பெயர்க்காரணம்

நந்தி மலை என்னும் பெயர் ஏற்பட்டதற்கான காரணம் குறித்துப் பல கதைகள் உள்ளன. சோழர் காலத்தில் இம்மலை ஆனந்தகிரி என அழைக்கப்பட்டது. யோக நந்தீசுவரர் இங்கே தவம் செய்த காரணத்தால் இம்மலைக்கு நந்தி மலை எனப் பெயர் வந்தது என்று கூறுவதுண்டு. இம்மலை உச்சியில் சோழர்கள் கட்டிய போக நந்தீசுவரர் கோவில் உள்ளது. இம்மலை துயில்கொள்ளும் நந்தியின் உருவத்தில் இருப்பதால் இம்மலைக்கு நந்திமலை என்ற பெயர் ஏற்பட்டிருக்கலாம் என்ற கருத்தும் உண்டு.
# அலன் ஹில்


**அலன் ஹில்** (*Allen Hill*, பிறப்பு: நவம்பர் 14 1843, இறப்பு: ஆகத்து 28 1910) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 193 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஆர்தர் ஹில்


**ஆர்தர் ஹில்** (*Arthur Hill*, பிறப்பு: சூலை 26 1871, இறப்பு: செப்டம்பர் 6 1950) இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 221 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மால்கம் ஹில்டன்


**மால்கம் ஹில்டன்** (*Malcolm Hilton*, பிறப்பு: ஆகத்து 2 1928, இறப்பு: சூலை 8 1990) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 270 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1950 - 1952 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜார்ஜ் ஹர்ஸ்ட்


**ஜார்ஜ் ஹர்ஸ்ட் ** (*George Hirst*, பிறப்பு: செப்டம்பர் 7 1871, இறப்பு: மே 10 1954) இங்கிலாந்து அணியின் துடுப்பாட்டக்காரர். இவர் 24 தேர்வுத் துடுப்பாட்டப் போட்டிகளிலும் , 826 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1897 - 1909 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பில் ஹிட்ச்


**பில் ஹிட்ச்** (*Bill Hitch*, பிறப்பு: மே 7 1886, இறப்பு: சூலை 7 1965) இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 350 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1933 - 1935 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ரொபின் ஹோப்ஸ்


**ரொபின் ஹொப்ஸ்** (*Robin Hobbs*, 8 மே 1942 – 17 மார்ச் 2024) இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 440 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1971 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மேத்தியூ ஹோகார்ட்


**மேத்தியூ ஹோகார்ட்** (*Matthew Hoggard*, பிறப்பு: திசம்பர் 31 1976 ), இங்கிலாந்து அணியின் துடுப்பாட்டக்காரர். இவர் 67 தேர்வுத் துடுப்பாட்டப் போட்டிகளிலும், 26 ஒருநாள் பன்னாட்டுத் துடுப்பாட்டப் போட்டிகளிலும் 188 முதல்தர துடுப்பாட்டப் போட்டிகளிலும், 129 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2000 - 2008 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எரிக் ஹோலிஸ்



** எரிக் ஹோலிஸ்** (*Eric Hollies*, பிறப்பு: சூன் 5, 1912, இறப்பு: ஏப்ரல் 16, 1981) இங்கிலாந்து அணியின் துடுப்பாட்டக்காரர் ஆவார். இவர் 13 தேர்வுத் துடுப்பாட்டப் போட்டியிலும், 515 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 1950 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஆடம் ஹொலியோக்


**ஆடம் ஹொலியோக்** (*Adam Hollioake*, பிறப்பு: செப்டம்பர் 5 1971) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 35 ஒருநாள் பன்னாட்டுத் துடுப்பாட்டப் போட்டிகளிலும் 173 முதல்தர துடுப்பாட்டப் போட்டிகளிலும், 284 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 1997 - 1998 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பின் ஹொலியோக்


**பின் ஹொலியோக்** (*Ben Hollioake*, பிறப்பு: நவம்பர் 11 1977, இறப்பு: மார்ச்சு 23 2002), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளிலும் 75 முதல்தர துடுப்பாட்டப் போட்டிகளிலும், 136 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 1997 - 1998 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அனைத்துலக குடிசார் மற்றும் அரசியல் உரிமைகள் உடன்படிக்கை



**அனைத்துலக குடிசார் மற்றும் அரசியல் உரிமைகள் உடன்படிக்கை** (International Covenant on Civil and Political Rights) என்பது, 1966 ஆம் ஆண்டு டிசம்பர் மாதம் 16 ஆம் தேதி ஐக்கிய நாடுகள் பொதுச்சபையால் ஏற்றுக்கொள்ளப்பட்ட ஒரு பல தரப்பு ஒப்பந்தம் ஆகும். இது 1976 மார்ச் 23 ஆம் தேதி நடைமுறைக்கு வந்தது. இந்த ஒப்பந்தம் இதன் பங்காளர்கள் தனியாட்களுடைய குடிசார் உரிமைகளையும், அரசியல் உரிமைகளையும் மதிப்பதாக உறுதியளிக்கிறது. வாழும் உரிமை, மத சுதந்திரம், பேச்சுச் சுதந்திரம், கூடுவதற்கான சுதந்திரம், தேர்தல் உரிமை, தக்க சட்டமுறைகளுக்கும், நேர்மையான விசாரணைக்குமான உரிமை என்பன மேற்படி குடிசார், அரசியல் உரிமைகளுக்குள் அடங்குகின்றன. 2010 ஆம் ஆண்டு டிசம்பர் மாத நிலவரப்படி இவ்வொப்பந்தத்துக்கு 167 பங்காளர்கள் இருப்பதுடன் 72 நாடுகள் கைச்சாத்தும் இட்டுள்ளன.  

அனைத்துலக குடிசார் மற்றும் அரசியல் உரிமைகள் உடன்படிக்கை, மனித உரிமைகளுக்கான பன்னாட்டுச் சட்டமூலத்தின் ஒரு பகுதியாகும். பொருளாதார, சமூக, பண்பாட்டு உரிமைகளுக்கான பன்னாட்டு ஒப்பந்தம், அனைத்துலக மனித உரிமைகள் சாற்றுரை என்பன இச் சட்டமூலத்தில் மற்றப் பகுதிகள். இந்த ஒப்பந்தம் மனித உரிமைகள் குழுவினால் கண்காணிக்கப்பட்டு வருகிறது. இவ்வொப்பந்தத்தில் கூறப்பட்டுள்ள உரிமைகள் எவ்வாறு நடைமுறைப்படுத்தப்படுகின்றன என்பது குறித்த உறுப்பு நாடுகளின் அறிக்கைகளை இந்தக் குழு ஆய்வு செய்கிறது. ஒப்பந்தத்தில் கையெழுத்திட்ட நாடுகள் அதன் பின்னர் ஒரு ஆண்டு காலத்தில் ஒரு அறிக்கையை அளிக்க வேண்டும் பின்னர் குழு கேட்கும்போது இந்நாடுகள் அறிக்கைகளை அளிக்க வேண்டும். பொதுவாக நான்கு ஆண்டுகளுக்கு ஒருமுறை இது நிகழும்.
# அடவு (பரதநாட்டியம்)


பரதநாட்டியத்தில் **அடவு** என்பது ஆடலின் ஆதாரப்பகுதியைக் குறிக்கும். நாட்டியம் பயிலத் தொடங்கும் ஒருவருக்கு பயிற்சி போன்று இவ் அடவு விளங்குகின்றது. தமிழில் ஆடல் என்ற அடிப்படைச் சொல்லைக் கொண்டது அடவு. அடவு என்பதனை தெலுங்கில் அடுகு என்று அழைப்பர். அடுகு என்றால் பாதத்தின் ஓர் அடி என்பது இதன் பொருளாகும்.அடவு என்னும் சொல் முன்னர் சமஸ்கிருதத்தில் கரணம் எனக் கூறப்பட்டது. இவ் இரண்டு சொற்களின் பொருள் ஒன்று தான். ஆனால் இன்று பாவனையில் உள்ள அடவுகள் வேறு கரணம் என்ற சொல்லில் வழங்கும் 108 கரணங்கள் வேறு.  
அடவு என்னும் சொல் தமிழ்நாட்டில் மட்டும் அன்றி ஆந்திரா, கர்நாடகம், கேரளம் போன்ற தேசங்களிலும் இன்று வரை உபயோகிக்கப்படுகின்றது. ஒரு மொழியில் வாக்கியங்கள் எவ்வாறு முக்கியமானதாக விளங்குகின்றதோ அது போல நடனத்திற்கு அடவுகள் விளங்குகின்றன. அடவு என்பது நிலை (ஸ்தானம்), பாதபேதங்கள் (சாரி), முத்திரைகள் (ஹஸ்தங்கள்) என்ற மூன்று அம்சங்களையும் உள்ளடக்கியதாகும்.  
பரதநாட்டியத்தில் பல பாணிகள் உள்ளமையால் ஒவ்வொரு பாணிகளிலும் வித்தியாசமான அடவுகள் உள்ளன. பல அடவுகள் ஒரே மாதியாக இருந்தாலும் அவை வேறு வேறு பெயர்களாலும் அழைக்கப்படுகின்றன.அத்துடன் எண்ணிக்கையிலும் மாறுபாடுடையவையாகவும் காணப்படுகின்றன. பரதநாட்டியத்தில் பல அடவுகள் உள்ளன.  

## அடவுகள்
| அடவு | எண்ணிக்கை | தாளம் |
| --- | --- | --- |
| தட்டடவு | 8 | ஆதி தாளம்,சதுஸ்ர ரூபக தாளம் |
| நாட்டடவு | 8 | ஆதி தாளம் |
| தாதெய்தெய்த அடவு | 4 | ஆதி தாளம் |
| குதித்துமெட்டடவு | 4 | ஆதி தாளம் |
| தெய்யா தெய்யி அடவு | 4 | ஆதி தாளம் |
| தத்தெய்தாம் அடவு | 5 | ஆதி தாளம் |
| மண்டியடவு | 4 | சதுஸ்ட ரூபக தாளம் |
| தத்தெய்தாஹா அடவு | 4 | சதுஸ்ட ரூபக தாளம்,ஆதி தாளம் |
| தித்தெய்ந்த தாதெய் அடவு 3 | 2 | ஆதி தாளம் |
| தெய்தெய்தத்தா அடவு | 1 | ஆதி தாளம்,(சதுஸ்ட ரூபக தாளம்) |
| சறுக்கல் அடவு | 1 | ஆதி தாளம் |
| கர்த்தரி அடவு | 1 | ஆதி தாளம் |
| உத்சங்க அடவு | 1 | ஆதி தாளம் |
| தித்தித்தெய் அடவு | 1 | ஆதி தாளம் |
| தெய்தெய்திதிதெய் அடவு | 1 | ஆதி தாளம் |
| தாஹதஜெம்தரிதாஅடவு | 1 | 1சதுஸ்ட ரூபக தாளம் |
| ததிங்கிணதொம் | 1 | சதுஸ்ட ரூபக தாளம் |
| கிடதக்கதரிகிடதொம் | 1 | சதுஸ்ட ரூபக தாளம் |
| தட்டுமெட்டடவு(பஞ்சநடை) | 5 | 5ஐந்து ஜாதிகளில் |
| மெய்யடடவு | - | } |

- *பரதக்கலை கோட்பாடு*, டாக்டர் பத்மா சுப்ரமணியம்- 2005 டிசம்பர் [பதிப்பு 6]
- பரதநாட்டியம் செய்முறை தாள விளக்கம்- திருமதி சிறீதேவி கண்ணதாசன் B.FA(Dance)dip.in.Ed-2007
- பைங்கலை பரதக்கலை- சுபாஷிணி பத்மநாதன்-2006
- ஆசிரியர் கைநூல்[தரம்6-தரம்13] -தேசிய கல்வி நிறுவகம் கொழும்பு- இலங்கை
# அகத்திணையில் உரையாடுவோர்


தொல்காப்பியத்தில் அகத்திணையியல், களவியல், கற்பியல் ஆகிய மூன்று இயல்களில் அகத்திணைச் செய்திகள் சொல்லப்படுகின்றன. அவற்றில் யார் யார், எப்போது, என்ன பேசுவர் என்னும் செய்திகள் தொகுக்கப்பட்டுள்ளன. இவற்றை அடிப்படையாகக் கொண்டு அகநானூறு, ஐங்குறுநூறு, கலித்தொகை, குறுந்தொகை, நற்றிணை ஆகிய நூலிலுள்ள பாடல்களை அணுகுதல் வேண்டும்.  

1. அறிவர் கூற்று
1. கண்டோர் கூற்று
1. காமக் கிழத்தியர் கூற்று
1. செவிலி கூற்று
1. தந்தை கூற்று
1. தலைவன் (கிழவோன்) கூற்று
1. தலைவி (கிழவோள்) கூற்று
1. தன்னை (தன் அண்ணன்) கூற்று
1. தோழி கூற்று
1. நற்றாய் கூற்று
1. பாங்கன் கூற்று
1. மற்றவர் கூற்று
1. வாயிலோர் கூற்று

ஆகியவை அந்தப் பெருமக்களின் உரையாடல்கள்.
# அகத்திணை வாயில்கள்


தலைவன்-தலைவி மாட்டு நல்லுறவு அமையத் தூது செல்வோரை **அகத்திணை வாயில்கள்** என்பர்.  

தலைவனும் தலைவியும் தம் உள்ளத்துள் உணர்ந்து அனுபவிக்கும் இன்பம் இத்தன்மையுடையது எனப் பிறர்க்கு விளக்க இயலாததாக இருப்பது. தம்முள்ளும் ஒருவர்க்கொருவர் விளக்க இயலாததாக இருப்பது. ஆகவே காதல் ஒழுக்கத்தை ‘அகம்’ என்றது மிகவும் பொருத்தமாகும். ‘அகம்’ என்பதை ‘ஆகுபெயர்’ என்றார் நச்சினார்க்கினியர். அகம் என்பது அகத்தே (உள்ளத்தே) நிகழும் இன்பத்திற்கு ஆகி வந்தது என்பது அவர் கருத்து.  

இது தலைவன்-தலைவி உறவாக அமையின் போற்றப்படும், அதுவும் திருமணத்துக்கு முன் அமையும் களவு வாழ்க்கை சிலருக்கோ பலருக்கோ தெரியும்படியாக வெளிப்பட்டால் அச்செய்தி ஊரெங்கும் மெல்ல பரவுவதை அலர் என்பர். அது தலைமக்களின் களவு வாழ்க்கையை முடிபு பெறச் செய்து கற்பு வாழ்க்கைக்கு அடித்தளம் இட்டுவிடும் இருப்பினும் தலைவன்-பரத்தை உறவு பழிக்கப்படும். தலைவன் தலைவி இருவரின் ஒழுக்கத்தைக் கட்டமைக்கும் தன்மைக்கு உரியவர்கள் அகத்திணை வாயில்கள் எனப்படுவர்.  

இந்த வாயில்கள் யார் யார் எனத் தொல்காப்பியர் பட்டியலிட்டுக் காட்டுகிறார். <sup>(கற்பியல் 52)</sup>  
1. தோழி,
1. தாய்,
1. பார்ப்பான்,
1. பாங்கன்,
1. பாணன்,
1. பாடினி,
1. இளையர்,
1. விருந்தினர்,
1. கூத்தர்,
1. விறலியர்,
1. அறிவர்,
1. கண்டோர்

என்னும் 12 பேர் வாயில்கள். இவர்களை வீட்டுக்குள் நுழைய இடம் தரும் வாயிலோடு ஒப்பிடலாம்.  

## காண்க
- அகத்திணை மாந்தர்
# வேப்பம்பட்டு


**வேப்பம்பட்டு** என்பது தமிழ்நாட்டின் திருவள்ளூர் மாவட்டத்தில் உள்ள ஒரு நகராட்சி ஆகும். இது சென்னையின் புறநகர்ப் பகுதிகளுள் ஒன்றாக உள்ளது.  

இது சென்னை சென்ட்ரல் இரயில் நிலையத்தில் இருந்து சுமார் 32 கிலோ மீட்டர் தொலைவில் அமைந்துள்ளது. பல புகழ்பெற்ற கல்வி நிறுவனங்கள் அமைந்துள்ளன. இவ்வூரானது சிறந்த ஊராட்சிக்கான விருதும் பெற்றுள்ளது. சென்னை சென்ட்ரலில் இருந்து தினமும் 61 மின்சார இரயில்கள் இந்நிருத்தம் வழியாக திருவள்ளுர் - அரக்கோணம் - திருத்தணி வரை செல்கின்றன. அதே போல் இங்கு இருந்து 61 இரயில்கள் தினமும் சென்னை சென்ட்ரல் ரயில் நிலையத்திற்கு செல்கின்றன. 11 மின்சார இரயில்கள் வேளச்சேரி வரை செல்கின்றன.  

## நிருவாகம்
பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது.
# பட்டாபிராம்



**பட்டாபிராம்** சென்னை நகரின் புறநகர் பகுதிகளில் ஒன்று. இது திருவள்ளூர் மாவட்டம், ஆவடி வட்டம், ஆவடி மாநகராட்சி எல்லையின் கீழ் வருகிறது. சென்னை சென்டிரல் இரயில் நிலயத்திலிருந்து 25 கி.மீ தூரத்தில் உள்ளது.  

## தொழினுட்பப் பூங்கா

பட்டாபிராமில் 235 கோடி மதிப்பில், 5.60 இலட்சம் சதுர அடியில், சென்னையை அடுத்து, இரண்டாவது தொழில்நுட்ப பூங்கா அமைக்க, 1 சூன் 2020 அன்று தமிழக முதல்வர் எடப்பாடி க. பழனிசாமி துவக்க விழாவிற்கு அடிக்கல் நாட்டினார்.  

## பொது போக்குவரத்து
### பேருந்து வசதி
சென்னை மாநகர போக்குவரத்துக் கழகம் மூலம் நகரின் அனைத்து பகுதிகளையும் இணைக்கும் வகையில் பேருந்து வசதி உள்ளது.